Manchester City jiddeċiedu li ma jagħmlux offerta għall-captain ta' Aston Villa, Jack Grealish Manchester City iddeċidew li ma jagħmlux offerta għall-captain ta' Aston Villa, Jack Grealish fis-sajf. L-internazzjonali Ingliż gawda minn staġun stellari ieħor qabel ma sofra injury f'siequ, fejn skorja sitt goals u provda 12-il assist għall-club immexxi minn Dean Smith fl-istaġun attwali tal-Premier League. Grealish beda jissemma' li seta' jingħaqad ma' Man City jew Manchester United fis-sajf li għadda, iżda l-attakkant minflok għażel li jiffirma ftehim ġdid ma' Villa, fejn issa huwa taħt kuntratt sal-2025. L-Etihad Stadium kompla jissemma' bħala destinazzjoni possibbli għal Grealish fl-istaġun 2021-22, iżda Man City mhux se jkunu qed isegwu l-interess tagħhom fiż-żagħżugħ ta' 25 sena, hekk kif is-Citizens mhumiex lesti li joħorġu somma ta' disa' figuri għal Grealish dan is-sajf. Madankollu, Guardiola għadu determinat li jakkwista lil Erling Braut Haaland fl-Etihad dan is-sajf, u jekk dan iseħħ, tispiċċa kull tama li jiġu asigurati s-servizzi ta' Grealish mal-Blues. Il-captain ta' Villa tilef l-aħħar sitt logħbiet tal-Premier League għat-team tiegħu minħabba injury.